**Andrew «Andy» Mackay** (fødd 23. juli 1946) er ein engelsk multi-instrumentalist, mest kjend som eit av dei medlemmane som starta Roxy Music, der han spelte obo og saksofon.

I tillegg har han arbeidd som musikklærar og skrive musikk for fjernsyn. Han har òg arbeidd mykje som studiomusikar med fleire kjende musikarar.

Liv og karriere
---------------

Mackay vart fødd i Lostwithiel i Cornwall i England, og voks opp sentralt i London. Han studerte musikk og engelsk litteratur ved Reading University, der han spelte i eit band kalla The Nova Express, som ein del av ei performance art-gruppe kalla Sunshine i lag med Simon Puxley. Her vart han òg vener med kunststundenten Brian Eno.

Mackay i Messeey Hall, Toronto, 1974
I byrjinga av 1971 vart Mackay medlem av Roxy Music (danna i november 1970) etter å ha svart på ei annonse i Melody Maker. Han førte med seg Eno inn i gruppa.

Mackay spelte obo og saksofon i Roxy Music, og vart mest kjend for sin Chuck Berry-inspirerte duckwalk under saksofonsoloane, mellom anna på «Editions of You». Med hår greidd bakover og oppover frå panna, kinnskjegg og underleg Motown-inspirerte scenekostyme, medverka Mackay til den unike Roxy Music-«looken».

Han var med å skrive fleire av hittane til Roxy Music, som «Love is the Drug» (1975) og «Angel Eyes» (1979), samt «A Song for Europe», «Three and Nine», «Bitter-Sweet», «Sentimental Fool», «While My Heart is Still Beating» og «Tara». Han lærte seg òg å spele fiolin medan han var medlem i Roxy Music.

Han gav ut to instrumentale soloalbum i 1970-åra: *In Search Of Eddie Riff* (1974), ei utforsking av dei musikalske røtene sine, og *Resolving Contradictions* (1978), baset på inntrykk frå ei reise til Kina. Han skreiv òg produserte og musikk for fjernsynsseriane *Rock Follies* og *Rock Follies of '77*, med tekst av manusforfattar Howard Schuman. Musikken frå begge seriane vart gjevne ut på album, og det første nådde toppen av den britiske albumlista i mars og april 1976. Det andre inneheldt hitsingelen «OK?», som nådde 10. plass i Storbritannia i mai og juni 1977.

Mackay har òg arbeidd med Duran Duran, Mott the Hoople, John Cale, Pavlov's Dog, Johnny Cougar, Mickey Jupp, Yukihiro Takahashi, Paul McCartney, Godley & Creme, Eddie and the Hot Rods, Arcadia og 801.
I 1981 kom boka hans *Electronic Music: The Instruments, The Music & The Musicians* ut på Phaidon.

Etter at Roxy Music vart oppløyst i 1983, slo Mackay seg saman med Roxy-gitarist Phil Manzanera og danna The Explorers, med ein Bryan Ferry-liknande James Wraith på solovokal. Gruppa gav ut eit album i 1985 og tre år seinare kom *Manzanera and Mackay*. Under dette namnet gav dei ut to album til.

Han har skrive fleire kjenningsmelodiar for britisk fjernsyn og radio, mellom anna for *Armchair Thriller* og *Hazell* frå 1970-åra.

Med Ferry, Manzanera og Paul Thompson har han vorte gjenforeint med Roxy Music i 2000-åra.

Diskografi
----------

### Soloalbum

* *In Search of Eddie Riff* (1974)
* *Resolving Contradictions* (1978)
* *SAMAS Music For The Senses* (2004)
* *London! New York! Paris! Rome!* (2009)

### Rock Follies

* *Rock Follies* (1976)
* *Rock Follies of '77* (1977)

### Explorers/Manzanera and Mackay

* *The Explorers* (1985)
* *Crack The Whip* (1988)
* *Up In Smoke* (1988)
* *The Explorers Live at the Palace* (1997)
* *The Complete Explorers* (2001)

### Players

* *Christmas* (1989)

### Andy Mackay + The Metaphors

* *London! Paris! New York! Rome!* (2009)

Kjelder
-------

* *Denne artikkelen bygger på «Andy Mackay» frå Wikipedia på engelsk, den 6. april 2011.*
	+ *Wikipedia på engelsk oppgav desse kjeldene:*
* Rigby, Jonathan *Roxy Music: Both Ends Burning* (Reynolds & Hearn, 2005; revised edition 2008) ISBN 1-903111-80-3

1. ↑  Roxyrama Official Website Andy Mackay Biography Arkivert 2008-09-08 ved Wayback Machine.

Bakgrunnsstoff
--------------

* :VivaRoxyMusic.com
* www.themetaphors.com - Den offisielle nettsida til Andy Mackay + The Metaphors

| * v
* d
* e
Roxy Music |
| --- |
| **Bryan Ferry** · **Andy Mackay** · **Phil Manzanera** · **Paul Thompson**Brian Eno · Eddie Jobson · Graham Simpson ·  John Gustafson  · Paul Carrack · Andy Newmark · Rick Wills · Alan Spenner · Gary Tibbs |
| Studioalbum | *Roxy Music* · *For Your Pleasure* · *Stranded* · *Country Life* · *Siren* · *Manifesto* · *Flesh + Blood* · *Avalon* |
| Singlar | «Virginia Plain» · « Pyjamarama» · «Do the Strand» · « Street Life» · « All I Want Is You» · « The Thrill of It All» · «Love Is the Drug» · «Both Ends Burning» · «Trash» · « Dance Away» · « Angel Eyes» · « Over You» · «Oh Yeah» · «Same Old Scene» · «In the Midnight Hour» · « Jealous Guy» · « More Than This» · Avalon · «Take a Chance With Me» · «Like a Hurricane» |
| Konsertalbum | *Viva!* · *The High Road* · *Heart Still Beating* · *Concert Classics* · *Concerto* · *Live* |
| Samleplater | *Greatest Hits* · *The First Seven Albums* · *The Atlantic Years* · *Street Life: 20 Great Hits* · *The Ultimate Collection* · *More Than This* · *The Thrill of It All* · *The Early Years* · *Slave To Love* · *The Best of Roxy Music* |
| Tilknytte artiklar | Diskografi · Chris Thomas |

|  |  |
| --- | --- |
| Autoritetsdata | 
* WorldCat
* BIBSYS
* VIAF
* GND
* LCCN
* ISNI
* BNF
* BNF (data)
* SUDOC
* NKC

 |